U2
U2 – Airijos roko grupė, įkurta 1976 m. ir viena populiariausių nuo 1980-ųjų. Per savo karjeros istoriją grupė pardavė virš 50,5 milijonų albumų JAV ir virš 145 milijonų pasaulyje. Šeši grupės albumai savo laiku buvo perkamiausi JAV, devyni – Jungtinėje Karalystė. U2 yra viena sėkmingiausių grupių roko istorijoje, laimėjusi 22 Grammy apdovanojimus. 2005 m. U2 buvo įtraukti į Rokenrolo šlovės muziejų. Grupė aktyviai dalyvauja ginant žmogaus teises ir garsėja savo labdaringa veikla tokiose kampanijose kaip Amnesty International, ONE Campaign, DATA (Debt, AIDS, Trade in Africa).